ভাষা বা জাতির সঙ্গে দেশ যোগ করে বহু দেশের নাম দেওয়া হয়েছে। আরবদের এরাবিয়া, ইংরেজকে ইংল্যান্ড ইত্যাদির মতো বহুদেশের নামকরণ করা হয়েছে। আমরা বাংলার সঙ্গে দেশ যুক্ত করেছি। রাজনৈতিক ও ভৌগোলিক পরিচিতিকে স্পষ্ট করেছি। আগেও বাংলা ছিল। আমাদের বাংলাদেশ হলো অতীতের বিকশিত ফসল। যার নামের ছায়ায় একটি স্বাধীন জাতির বাস। একটি সভ্যতার প্রবাহমানতা এবং একটি আস্ত উপ-সাগরের অস্তিত্ব বিরাজমান। নদী ও সমুদ্রস্পর্শী বাংলাদেশের স্থানে স্থানে রয়েছে সভ্যতা ও সংস্কৃতির আদি বাস্তুভিটা। আমাদের জনপদকে প্রাচীন গ্রিক ইতিহাসে বর্ণিত গঙ্গারিডি বা গঙ্গাঋদ্ধি চারশ’ বা পাঁচশ’ বছরেরও বেশি স্বাধীন ছিল। মৌর্য, গুপ্ত ও পালদের বাংলা স্বাধীন অস্তিত্ব বজায়ে সচেষ্ট ছিল। ১৩৩৮ থেকে ১৫৩৮ সাল পর্যন্ত বাংলায় স্বাধীন সুলতানি আমল ছিল। বাংলার সোনারগাঁয়ে রাজধানী ছিল। টাকশাল ছিল। অস্ত্রাগার ও সেনানিবাস ছিল। এ সবই গৌরবের কথামালা। স্বাধীনতার ছোঁয়াময়।